CELEX: C2005/045/14
Language: et
Date: 2005-02-19 00:00:00
Title: Euroopa Kohtu (suurkoda) 14. detsembri 2004. aasta otsus kohtuasjas C-210/03 (High Court of Justice (Inglismaa ja Wales), Queen's Bench Division'i (Administrative Court) eelotsusetaotlus): The Queen Swedish Match AB ja Swedish Match UK Ltd'i taotlusel versus Secretary of State for Health (Direktiiv 2001/37/EÜ — Tubakatoodete valmistamine, esitlemine ja müük — Artikkel 8 — Suukaudseks kasutamiseks mõeldud tubakatoodete turustamise keeld — Kehtivus — EÜ artiklite 28, 29 ja 30 tõlgendamine — Turustamiskeelu kehtestava siseriikliku õiguse sobivus)

19.2.2005   
            
            
               ET
            
            
               Euroopa Liidu Teataja
            
            
               C 45/7
            
         
      EUROOPA KOHTU
   
   (suurkoda)
   14. detsembri 2004. aasta otsus
   kohtuasjas C-210/03 (High Court of Justice (Inglismaa ja Wales), Queen's Bench Division'i (Administrative Court) eelotsusetaotlus): The Queen Swedish Match AB ja Swedish Match UK Ltd'i taotlusel versus Secretary of State for Health (1)
   
   (Direktiiv 2001/37/EÜ - Tubakatoodete valmistamine, esitlemine ja müük - Artikkel 8 - Suukaudseks kasutamiseks mõeldud tubakatoodete turustamise keeld - Kehtivus - EÜ artiklite 28, 29 ja 30 tõlgendamine - Turustamiskeelu kehtestava siseriikliku õiguse sobivus)
   (2005/C 45/14)
   Kohtumenetluse keel: inglise
   Kohtuasjas C-210/03, mille esemeks on Euroopa Kohtule EÜ artikli 234 alusel High Court of Justice (Inglismaa ja Wales), Queen's Bench Division'i (Administrative Court) (Suurbritannia) 17. aprilli 2003. aasta otsusega esitatud eelotsusetaotlus, mis saabus Euroopa Kohtusse 15. mail 2003, nimetatud kohtus pooleliolevas asjas järgmiste poolte vahel: The Queen Swedich Match AB ja Swedish Match UK Ltd'i taotlusel ja Secretary of State for Health, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans ja K. Lenaerts ning kohtunikud C. Gulmann, J.-P. Puissochet, N. Colneric, S. von Bahr ja J. N. Cunha Rodrigues (ettekandja); kohtujurist L. A. Geelhoed, kohtusekretäri asetäitja H. von Holstein ja seejärel vanemametnik M.-F. Contet, 14. detsembril 2004 otsuse, mille resolutiivosa on järgmine:
   
               1.
            
            
               Teise küsimuse analüüsil ei ilmnenud ühtegi Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta artikli 8 kehtivust mõjutavat asjaolu.
            
         
               2.
            
            
               Kui siseriiklik meede keelab vastavalt direktiivi 2001/37 artiklile 8 suukaudseks kasutamiseks mõeldud tubakatoodetega kauplemise, ei pea enam eraldi kontrollima, kas see siseriiklik meede on kooskõlas EÜ artiklitega 28 ja 29.
            
         
      (1)  ELT C 171, 19.7.2003.